FI Euroopan unionin virallinen lehti C 26/3

Unionin tuomioistuimen tuomio (kolmas jaosto) 26.11.2014 (ennakkoratkaisupyynnöt, jotka ovat esittäneet Tribunale di Napoli ja Corte costituzionale – Italia) – Raffaella Mascolo (C-22/13), Alba Forni (C-61/13) ja Immacolata Racca (C-62/13) v. Ministero dell’Istruzione, dell’Università e della Ricerca ja Fortuna Russo v. Comune di Napoli (C-63/13) sekä Carla Napolitano, Salvatore Perrella, Gaetano Romano, Donatella Cittadino ja Gemma Zangari v. Ministero dell’Istruzione, dell’Università e della Ricerca (C-418/13)

(Yhdistetyt asiat C-22/13, C-61/13–C-63/13 ja C-418/13) (1)

((Ennakkoratkaisupyyntö - Sosiaalipolitiikka - EAY:n, UNICE:n ja CEEP:n tekemä määräaikaista työtä koskeva puitesopimus - Perättäiset määräaikaiset työsopimukset - Opetus - Julkinen sektori - Avointen ja täyttämättä olevien toimien sijaistaminen kilpailumenettelyjen päättymiseen asti - 5 lausekkeen 1 kohta - Määräaikaisten sopimusten väärinkäytöksiä ehkäisevät toimenpiteet - Tällaiset sopimukset oikeuttavien perusteltujen syiden käsite - Seuraamukset - Toistaiseksi voimassa olevaksi työsuhteeksi muuntamisen kielto - Oikeutta vahingonkorvaukseen ei ole))

(2015/C 026/03)

Oikeudenkäyntikieli: italia

Ennakkoratkaisuja pyytäneet tuomioistuimet

Tribunale di Napoli ja Corte costituzionale

Pääasian asianosaiset

Kantajat: Raffaella Mascolo (C-22/13), Alba Forni (C-61/13), Immacolata Racca (C-62/13), Fortuna Russo (C-63/13), Carla Napolitano, Salvatore Perrella, Gaetano Romano, Donatella Cittadino ja Gemma Zangari (C-418/13)

Vastaajat: Ministero dell’Istruzione, dell’Università e della Ricerca (C-22/13, C-61/13, C-62/13 ja C-418/13) ja Comune di Napoli (C-63/13)

Muut osapuolet: Federazione Gilda-Unams, Federazione Lavoratori della Conoscenza (FLC CGIL) ja Confederazione Generale Italiana del Lavoro (CGIL) (C-22/13, C-61/13 ja C-62/13)

Tuomiolauselma

Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteenä olevan 18.3.1999 tehdyn määräaikaista työtä koskevan puitesopimuksen 5 lausekkeen 1 kohtaa on tulkittava siten, että se on esteenä pääasiassa kyseessä olevan kaltaiselle kansalliselle säännöstölle, jossa sallitaan se, että kunnes valtion ylläpitämiin kouluihin tarvittaviin virkoihin otettavan opetushenkilöstön palvelukseenottoa koskevat kilpailumenettelyt on saatettu päätökseen, voidaan määräaikaiset työsopimukset uusia opettajien sekä hallinnollisen, teknisen ja avustavan henkilöstön avointen ja täyttämättä olevien toimien täyttämiseksi, mutta ei ilmoiteta näiden kilpailujen tarkkaa päättymisajankohtaa ja evätään opettajilta ja kyseiseltä henkilöstöltä mahdollisuus saada korvausta tällaisesta uusimisesta mahdollisesti aiheutuneesta vahingosta. Lienee nimittäin niin – mikä ennakkoratkaisua pyytäneiden tuomioistuinten on tutkittava –, että tästä säännöstöstä ei yhtäältä voida johtaa objektiivisia ja läpinäkyviä arviointiperusteita sen tarkistamiseksi, vastaako näiden sopimusten uudistaminen todellisuudessa todellista tarvetta ja onko se sopiva ja tarpeellinen keino tavoitellun päämäärän saavuttamiseksi, eikä siinä toisaalta säädetä muista toimenpiteistä perättäisten määräaikaisten työsopimusten väärinkäytön estämiseksi ja seuraamusten määräämiseksi tällaisesta väärinkäytöstä.

(1) EUVL C 86, 23.3.2013.

EUVL C 141, 18.5.2013.

EUVL C 313, 26.10.2013.